ኣብ ክልል ኦሮሚያ ዞባ ጊጂ፡ ቢሉ ኣብ ዝተብሃለት ገጠር'ዩ ተወሊዱ። ልክዕ ከምቶም ካልኦት ኢትዮጵያውያን ኣትሌታት፡ ገና ኣብ ትምህርቲ እናሃለወ'ዩ ጉያ ጀሚሩ። ዝሓሸ ስልጠና ንምርካብ ድማ ወዲ 17 ዓመት ኮይኑ ናብ ኣዲስ ኣበባ ከይዱ። ምንጪ ስእሊ, Getty Images መግለጺ ስእሊ, ኢትዮጵያውያን ኣትሌታት ኣብ ውድድር ማራቶን በርሊን ካልኣይን ሳልሳይን ወፂኦም ኣሰልጣኒ'ታ ብከተማ ኣምቦ እትፍለጥ ጋንታ ኣትሌቲክስ- ተፈሪ መኮነን፡ ከም ጎያዪ ክቕጽልን ክብርትዕን፡ ኣብ ምግባር ዓብዪ እጃም ከምዝነበሮም ይዛረብ። ናብዚ ሕዚ ናብ ዝበፅሐሉ ደረጃ ክሰግር ዝኸኣለ ግን በታ ተጠርኒፉ ዝርከበላ ጋንታ ኣትሌቲክስ ስርሕቲ ማይ ኦሮሚያ ኣቢሉ'ዩ። ዝተወለደሉ ዕለት፡ 20 ጥቅምቲ 1990 ትውልዲ ቦታ፡ ቢሉ-ኦሮሚያ ሙሉእ ስም፡ ጉየ ኣዶላ ኢደማ ቁመትን ክብደትን፡ 1.80ሜ፣ 60ኪ.ግ ወኪል፡ ዴማዶና ኣትሌቲክስ ፐሮሞሽንስ (ጣልያን) መዋሊ(ስፖንሰር)፡ ኣዲዳስ ንመጀመርያ ግዜ ብ2014 ኣብ ሞሮኮ ማራካች ኣብ ተኻይዱ ናይ ፍርቂ ማራቶን'ዩ ተሳቲፉ። እቲ ውድድር ድማ ሙሉእ ዓመት ኣብ ዝተኻየዱ ካልኦት ተመሳሰልቲ ርሕቐታትን 10 ኪሎ ሜትሮን ፅቡቓት ዓወታት ንከመዝግብ ወኒ ኣስኒቕዎ። ኣብ ዝቕጽሉ ክልተ ዓመታት ግን ውፅኢቱ ቁሩብ ቀኒሱ ነይሩ። "ፀገም ጥዕና ኣጋጢሙኒ መግቢ ምብላዕ ስኢነ ነይረ" ዝብል ጉየ፥ "ከይተመገብካ ክትጎይይ ኣይትኽእል፤ ኣብ እግረይ እውን ማህሰይቲ ኣጋጢሙኒ ነይሩ" ኢሉ። ካብ ድኽነት ንምህዳም ምጉያይ ዝብል ሓሳብ ካብ ኢትዮጵያውያን ኣትሌታት ምስማዕ ዝተለመደ እዩ። ጉየ እውን ካብኡ ዝረሓቐ ኣይኮነን። "ናብራ ገጠር ንዝፈልጥ ኩሉ ኣነ እንታይ ከምዝመስል ምግማት ኣይጠፍኦን። ካብ ገጠር እየ። ስድራይ ድኻታት እዮም። ምጉያይ ካብ ዝጅምር ናብዚ ግን ለውጢታት ኣለው" ክብል ይዛረብ። ትምህርቱ ኣቋሪፁ ናብ ጉያ ከድህብ ዝገበሮ ኢትዮጵያውያን ኣትሌታት ቀነኒሳን ጥሩነሽን ዕውታት ክኾኑ ምስረኣየ እዩ። ሰንበት ኣብ ዝተኻየደ ውድድር 24,000 ዶላር ረኺቡሎ። እዚ ድማ ኣብ ውድድር ጉያ ኣብ ዝፀንሓሉ እዋን ካልኣይ ዝዓበየ ኣታዊኡ ኮይኑ። ኣብ 2014 ኣብ ህንዲ ኣብ ዝተኻየደ ማራቶን-ደልሂ ሓድሽ ክብረ ውሰን ብምምዝጋብ ስለዝተዓወተ 35,000 ዶላር ተሸሊሙ ነይሩ። ካብዚኦም ወፃኢ ተዓዊቱ ዝረኸቦም ሽልማታት ውሑድ ገንዘብ ዝረኸበሎም እዮም። ጣልያናዊ ተወካሊኡ ኣብ ዝሃብዎ ርእይቶ፡ ኣብ በርሊን ድሕሪ ዝረኸቦ ዓወት ዝንኡን ኣታዊኡን ክውስኽ'ዩ ኢሎም። ምንጪ ስእሊ, Guye Adola መግለጺ ስእሊ, ጉየ ኣዶላ፡ ኣብ ዝመፅእ ዘሎ ወርሒ ሚያዝያ ኣብ ለንደን ኣብ ዝካየድ ማራቶን ክሳተፍ ትፅቢት ይግበረሉ "ከም ብሉፅ ተወዳዳሪ ስለዘይቆፀርዎ፡ ንተሳትፍኡ ጥራሕ ውሑድ ገንዘብ እዮም ዝኸፍልዎ" ዝብሉ ጊያና ዴማዶና፡ ካብ ሕዚ ንደሓር ግን ፅቡቕ ከምዝኽፈሎ ተዛሪቦም። ኣብ መጻኢ ዝካየድ ውድድር ማራቶን ኣትሌት ጉየ ኣዶላ፡ ሓዳር የብሉን፡ ወናኒ ገዛ እውን ኣይኮነን። ንዓወት ማራቶን በርሊን ስዒቡ ግን ክሓስበሉ ክጅምር እዩ። ዴማዶና፡ ቀፃሊ ዓብዪ ቆላሕታ ጉየ ኣብ ዝመፅእ ወርሒ ሚያዝያ ዝካየድ ማራቶን-ለንደን ምዃኑ ኣፍሊጦም። ንምንታይ ዳአ ቅድም ኢሉ ኣብ ማራቶን ዘይምተወዳደረ?
